แนวโน้มหุ้นไปต่อได้รับFund flow
นักวิเคราะห์คาด แนวโน้มดัชนีเช้านี้ไปต่อได้รับ Fund flow กลับมาซื้อ เก็งงบ-ปันผล บจ.
14 ก.พ. 2556

นักวิเคราะห์คาด แนวโน้มดัชนีเช้านี้ไปต่อได้รับ Fund flow กลับมาซื้อ เก็งงบ-ปันผล บจ.
นายอภิชาติ ผู้บรรเจิดกุล ผู้อำนวยการสายงานวิเคราะห์หลักเชิงกลยุทธ์ บล.ทิสโก้ กล่าวว่า ตลาดหุ้นช่วงเช้าน่าจะสามารถที่จะปรับตัวขึ้นต่อได้ โดยมองว่าเป็นผลมาจากปัจจัยภายในประเทศที่เริ่มเห็น Fund Flow กลับเข้ามาซื้อ โดยเมื่อวานนี้ต่างชาติกลับมาซื้อสุทธิกว่า 800 ล้านบาท หลังจากที่ขายสุทธิออกมา 6 วันติดต่อกัน เป็นผลให้บรรยากาศต่างๆเริ่มดูดีขึ้น 
ประกอบกับ ดัชนี SET ที่สามารถทำสถิติสูงสุดใหม่ทะลุจุดสูงสุดเดิมที่ 1,511 จุด โดยปิดที่ระดับ 1,514 จุด ส่งผลให้ sentiment กลับมาดีขึ้น หลังจากที่ก่อนหน้านี้ลงมาประมาน 6 วันติดต่อกัน และยังคงมีแรงซื้อเพื่อเก็งกำไรทั้งงบการเงินและเงินปันผล ขณะเดียวกันสัปดาห์หน้าจะมีเงินจากกองทุน Trigger Fund 3 กองที่รอเข้ามาลงทุน คาดว่าจะมีมูลค่าประมาณ 6 พันล้านบาท
ส่วนตลาดหุ้นภูมิภาคเริ่มกลับมาเปิดทำการหลังผ่านเทศกาลตรุษจีนส่วนใหญ่อยู่ในแดนบวกเล็กน้อยพร้อมให้แนวรับที่ 1,505 จุด แนวต้านที่ 1,520-1,525 จุด